Safe (cinta de 2012)

:*Iste articlo ye sobre una cinta estausunidense de cine d'acción estrenada l'anyo 2012; ta atros usos, se veiga *'Safe** y **Safe (cinta)***.

***Safe*** (títol orichinal en [[Idioma anglés|anglés]], en [[Idioma aragonés|aragonés]] ***Seguro**', estrenada en Aragón con o suyo títol orichinal) ye una cinta de cine d'acción de cine estausunidense estrenada l'anyo 2012, dirichida por Boaz Yakin seguntes un guión orichinal d'él mesmo, con una banda sonora orichinal de Mark Mothersbaugh, una dirección de fotografía de Stefan Czapsky y una producción cinematografica de Lawrence Bender, Dana Brunetti y Joseph Zolfo ta las productoras *[[IM Global]]*, *[[Lawrence Bender Productions]]*, *[[Trigger Street Productions]]*, *[[Automatik]]* y *[[87Eleven Productions]]*. Fan parte de l'elenco d'a cinta, entre d'atros actors, Jason Statham, Catherine Chan, Robert John Burke, Chris Sarandon, Anson Mount, James Hong, Reggie Lee, Sandor Tecsy, Joseph Sikora, Danny Hoch y Matt O'Toole.

*Luke Wright* ye un antigo policía que agora s'adedica a combax d'arts marcials. En una baralla amanyada gana involuntariament cuan tenía que perder y como consecuencia *Emile Docheski*, chefe d'a mafia rusa, fa que su fillo *Vassily* asasine a la muller de *Luke*, que ye embarazada y promete matar a cualsiquier persona que se relacione con él, con o que *Luke* fa vida d'espedregacamins. D'atra man, *Mei* vive en China con solamente su pai, ye unanina prodichio en Matematicas y por ixe motivo la secuestran miembros d'as triadas de *Han Jiao*. Iste la fa servir ta controlar o suyo rete criminal evitando l'emplego d'ordenadors que puedan estar cosiraus por as autoridaz, y la ninvía enta Nueva York en Estaus Unius a lo cudiau de *Quan Chang*. Un anyo dimpués, *Han* plega en os Estaus Unius y fa memorizar a *Mei* un numero extremadament luengo, y immediatament o suyo auto ye atacau por a mafia rusa que se leva a *Mei*, encara que ista se niega a dar o numero memorizau que li deseiche *Emile*. Cuan encara la ye interrogando, plega la Policía, encara que baixo lo control d'un capitán de policía corrupto a lo servicio de *Han*, y *Mei* aproveita ta fuyir. Perseguida por os rusos, troba cuan fuye a *Luke*, que iba a suicidar-se en o metro, pero qui, en reconoixer a un d'os perseguidors, *Chemyakin*, como un d'os asasinos de su muller, lo mata y salva a *Mei*. Finalment ista prencipia a confiar en *Luke* y li explica lo tema d'o numero, y iste plega en a conclusión de que se tracta d'a combinación d'una caixa fuerte. Agora toz dos han de sobrevivir perseguiur por policías corruptos y por as mafias rusa y chinesa, a la vegada que preban de trobar a on ye la caixa fuerte y cualo ye lo suyo conteniu. Ta ixo, *Luke* conta con una cosa que denguno no conoixeba: ye un especialista d'a *[[Central Intelligence Agency]]* en operacions encubiertas que heban prestau a la Policía de Nueva York ta bellas actuacions encuebiertas contra las mafias d'a ciudat.

*Safe* s'ambienta en a suya epoca actual (2012) en China y en Nueva York en Estaus Unius, y las suyas escenas se filmoron en Bensalem Township, Philadelphia y Radnor (Pennsilvania) y Nueva York (Nueva York).

Ye una cinta que ha recibiu bellas nominacions a bels premios, aunque denguna d'ellas no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 2012.
* Cintas de 2012.

## Referencias

## Vinclos externos
*  ''Safe'' en Internet Movie Database.